Dowd: Franklin Graham i Pentagon uvrijedili ne-kršćane (20/4/03) - 2003-04-20
Komentatorica New York Timesa Maureen Dowd kritizira Ministarstvo obrane zbog toga što je dopustilo poznatom evangelističkom svećeniku 
Komentatorica Maureen Dowd kritizira Ministarstvo obrane zbog toga što je dopustilo poznatom evangelističkom svećeniku Franklinu Grahamu da povodom Velikog petka održi misu za uposlenike Pentagona. “Radi se o onom istom Grahamu koji je u rujnu 2001. godine rekao da je “islam zločinačka religija” – podsjeća Maureen Dowd. Franklin Graham sin je poznatog protestantskog svećenika, pokojnog Billa Grahama, koji je bio neslužbeni duhovni savjetnik niza američkih predsjednika. Franklin Graham – piše newyorška novinarka – i u Pentagonu je izjavio niz za mnoge uvredljivih stvari. Primjerice - “jedini put k Bogu je put Isusa Krista.” “Iako nije izravno govorio o islamu i ratu u Iraku, Franklin Graham i Pentagon su pokazali da su potpuno neosjetljivi na vjersku raznolikost koja je u Americi činjenica”, napisala je u Maureen Dowd. ****** “Uvjerljiva i brza američka pobjeda u Iraku izgleda da je najbolje sredstvo za zacijeljivanje podjela do kojih je došlo neposredno pred rat” – piše Daniel Schorr u bostonskom dnevniku . To izgleda najbolje shvaćaju u Francuskoj, gdje je ministar vanjskih poslova prije nekoliko dana izjavio: “nema smisla vraćati se onome što nas dijeli, okrenimo se budućnost.” Američka pobjeda dovodi i do promjena u ponašanju preostalih članica takozvane “osovine zla” – Irana i Sjeverne Koreje, koji su spremniji za suradnju i ne žele se, barem u ovom trenutku, antagonizirati s Amerikom. Americi prijateljski Izrael najavio je moguće ustupke na Zapadnoj obali. “Teško je povjerovati, ali izgleda da je vojna kampanja ‘šok i strahopoštovanje’ imala najveći utjecaj na diplomatskom planu”, piše u Christian Science Monitoru Daniel Schorr. ****** Uvodnik obilježava desetu godišnjicu Memorijalnog muzeja Holokausta, koji je 1993. godine otvoren ovdje u Washingtonu. “Dok se gradio, a i kasnije, mnogi su pitali zbog čega se ovaj muzej uopće gradi u Americi, kada se nacistički holokaust nad Židovima dogodio u Europi, a ne ovdje. Ova je pitanje relevantno i danas, no uspjeh muzeja i ogroman broj posjetitelja pokazuje da je takav muzej bio potreban. Naime, genocid i totalitarizam nisu samo specijalitet nacističke Njemačke, iako je genocid nad Židovima bio posve jedinstven zločin – piše uvodničar washingtonskog dnevnika. Muzej je u deset godina posjetilo gotovo 20 milijuna posjetitelja. “Uspjeh ovog muzeja pokazuje da ljude zanima povijest, ako se ona prezentira na inteligentan, etičan i ozbiljan način. Muzej Holocausta treba poslužiti kao primjer drugim muzejima” – piše u .